UDHËZIM I PËRBASHKËT
Nr. 227, datë 25.11.2022

MBI BASHKËPUNIMIN E STRUKTURAVE TË MINISTRISË PËR EVROPËN DHE PUNËT E JASHTME DHE MINISTRISË SË BRENDSHME PËR PROCEDURAT E PAJISJES ME FTESË PARAPRAKE PËR TË HUAJT

Në mbështetje të nenit 102, pika 4, të Kushtetutës, nenit 17, pikat 4 dhe 5, të ligjit nr. 79/2021, “Për të huajt”, me qëllim harmonizimin e procedurave ndërmjet institucioneve përgjegjëse për përcaktimin e procedurave për marrjen e vendimit për pajisjen me ftesë për të huajt që hyjnë pa vizë, si dhe formatin dhe përmbajtjen e ftesës së të huajit në Republikën e Shqipërisë,

UDHËZOJMË:

I. INSTITUCIONET DHE PROCEDURA E MARRJES SË VENDIMIT PËR PAJISJEN ME FTESË PËR TË HUAJT QË HYJNË PA VIZË NË REPUBLIKËN E SHQIPËRISË 
1. Autoritetet shtetërore përgjegjëse që bashkëpunojnë për procedurën e pajisjes me ftesë, janë:
a) në Ministrinë për Evropën dhe Punët e Jashtme (më poshtë MEPJ) – Drejtoria e Çështjeve Konsullore (më poshtë “DÇK”) dhe Përfaqësia Diplomatike Konsullore (më poshtë “PDK”) të Republikës së Shqipërisë jashtë shtetit;
b) në Ministrinë e Brendshme (më poshtë “MB”) – Departamenti për Kufirin dhe Migracionin në Drejtorinë e Policisë së Shtetit (më poshtë “DKM”);
2. Me propozim të njërit prej autoriteteve përgjegjëse të përcaktuar në pikën 1, të këtij udhëzimi, në bazë të analizës së riskut së bërë nga autoriteti propozues, si dhe në interes të parandalimit të migracionit të paligjshëm, DKM-ja pas konsultimit me MEPJ-në merr vendimin për përcaktimin e një liste me shtetet, shtetasit e të cilëve duhet të pajisjen me ftesë përpara hyrjes në territorin e Republikës së Shqipërisë, kur shtetësia e tyre vlerësohet me risk për një periudhë të caktuar.
3. Vendimi i marrë për listën e shteteve të përcaktuara në pikën 2, të këtij udhëzimi, dërgohet zyrtarisht pranë MEPJ-së, autoriteteve përgjegjëse vendore të kufirit dhe migracionit në pikat e kalimit kufitar dhe autoriteteve përgjegjëse për trajtimin e të huajve në territor.
4. Lista e shteteve publikohet në faqet zyrtare të institucioneve të përcaktuara në pikën 1, të këtij udhëzimi, u bëhet e njohur përfaqësive të posteve konsullore shqiptare, si dhe autoriteteve shtetërore të vendeve pjesë e kësaj liste.
5. Ftuesi i dërgon një kopje të ftesës të huajit, si dhe depoziton fizikisht një kopje të saj, pranë autoritetit vendor përgjegjës për kufirin dhe migracionin ku ka vendbanimin apo vendqëndrimin.
II. FORMA DHE PËRMBAJTJA E FTESËS 
1. Forma dhe përmbajtja e ftesës për të huajt që hyjnë në territorin e Republikës së Shqipërisë, sipas përcaktimeve të pikës 2 dhe pikës 4, të nenit 17, të ligjit nr. 79/2021, “Për të huajt”, është sipas aneksit nr. 1.
III. DISPOZITA TË FUNDIT
1. Për zbatimin e këtij udhëzimi ngarkohen Ministria për Evropën dhe Punët e Jashtme dhe Departamenti për Kufirin dhe Migracionin në Drejtorinë e Përgjithshme të Policisë së Shtetit.
2. Ky udhëzim hyn në fuqi menjëherë dhe botohet në Fletoren Zyrtare.
 MINISTËR I BRENDSHËM 
Bledar Çuçi 
MINISTËR PËR EVROPËN DHE PUNËT E JASHTME 
Olta Xhaçka

ANEKSINR. 1

FTESE
Uné i nénshkruari/a , lindur mé daté , né
(rrethi i lindjes) , me shtetési , banues/e né& adresén
Rruga: . Nr Shk./Ap. Rrethi , me puné (funksioni)
Emri i Kompanisé/Institucionit , né
Adresén Rruga: . Nr. Shk./Ap. Rrethi , nr. kontakti shqiptar
(celular/zyrg) me dokument identifikimi , i

ndérgjegjshém pér pérgjegjésité ¢ parashikuara né nenin 17 dhe nenin 141 t& ligjit nr. 79/2021
“Pér t& huajt™:

Deklaroj:

Se ftoj né Shqipéri shtetasin/it:

1) i/e lindur mé daté né , me
shtetési , mbajtés i pasaportés me nr. Serie: dhe
vlefshméri deri mé daté .

Lidhja me t8 ftuarin/it :

(e) t& cili/a/ét déshiron/jné t& vijé/né né Shqipéri nga data: deri mé

datén , pér motiv/e

Gjaté qéndrimit té tyre né Shqipéri garantoj se:

a) do t’i sigurojé t& huajit/ve sistemimin dhe vendqéndrimin gjaté koh&s s& géndrimit né
Republikén e Shqipérisé;

b) t& mbulojé koston e kujdesit shéndetésor dhe largimin;

c) t& shpérblej t& tretét nga démet q& u kané ardhur pér mospérmbushje t& detyrimeve t& marra
pérsipér né ftesé;

¢) do t& mbuloj shpenzimet e kthimit né vendin e destinacionit, né rast se pér t& huajin &shté
nxjerré njé urdhér largimi, largimi me forcé ose débimi dhe ky nuk ka mjete financiare;

Gjithashtu, jam njohur me pasojat ligjore t& parashikuara né ligjin nr. 79/2021 “Pér t& huajt “Pér
t& huajt” dhe akteve nénligjore né zbatim t& tij, né rast t& mosplotésimit t& detyrimeve t&
sipérpérmendura.

Shénim: Nése ftuesi éshté shtetas shqiptar i bashkéngjit késaj ftese fotokopjen e dokumentit té

identifikimit (pasaportés/letérnjofiimit). Nése fluesi éshté i huaj i bashkéngjit fotokopjen lejes sé
viefshme té qéndrimit.

DEKLARUESI/ FTUESI

emri, mbiemri /nénshkrimi




